Bugatti

**Bugatti** er et fransk bilmerke som produserer sportsbiler. Firmaet ble grunnlagt av italienske Ettore Bugatti i Molsheim i 1909. Siden 1998 har Bugatti vært et merke i Volkswagen-gruppen.

Bugatti-navnet ble først kjent som et merke som produserte sports-, racing- og luksusbiler.

Det opprinnelige Bugatti-firmaet gikk inn ved starten på den andre verdenskrigen, men merket har vært gjenopplivet to ganger, sist under Volkswagen. Bilene blir produsert i Dorlisheim, nabokommunen til Molsheim i Alsace, Frankrike, hvor de også opprinnelig ble produsert.

## Automobiles Ettore Bugatti (1909 - 1963)
Automobiles Ettore Bugatti var en tysk og senere fransk produsent av luksus og racebiler.

Selskapet ble grunnlagt i 1909 i den daværende tyske byen Molsheim, av den italienskfødte industridesigneren Ettore Bugatti. Bilene var kjent for sin designskjønnhet og for sine mange løpsseire. 

Kjente Bugatti-modeller er Type 35 Grand Prix-biler, Type 41 "Royale", Type 57 "Atlantic" og Type 55 sportsbil.

På 1930-tallet var Bugatti også involvert i flyproduksjon og i produksjon av motorvogner for jernbane.

Bugatti-bilene var ekstremt vellykkede i racing. Den lille Bugatti Type 10 tok de fire øverste plassene i sitt første løp. Bugatti Type 35 fra 1924 er en av de mest suksessrike racerbilene. Bugatti vant i Targa Florio fem år på rad fra 1925 til 1929. Bugatti hadde også stor suksess i tidlige Grand Prix racerløp, i 1929 vant en privat Bugatti det første Monaco Grand Prix. Racingsuksess kulminerte med at sjåføren Jean-Pierre Wimille vant 24 timers Le Mans to ganger (i 1937 med Robert Benoist og 1939 med Pierre Veyron).

Ettore Bugattis død i 1947 viste seg å være et alvorlig slag for bilmerket, og med sønnen Jean Bugatti som døde allerede i 1939 i en ulykke da han testet en bil, betydde dette at det ikke var noen etterfølger til å lede fabrikken. Det var ingen stor fabrikk og de hadde kun laget rundt 8000 biler.

Selskapet sluttet å produsere biler i 1956, men fortsatte innen flyindustrien frem til 1963.

## Bugatti Automobili S.p.A. (1987–1995)
Bugatti Automobili S.p.A. ved den italienske gründeren Romano Artioli kjøpte Bugatti-merket i 1987.
Fabrikken ble bygget i 1988 i Campogalliano, Modena, Italia. Den første modellen kom to år senere i 1990.
Bilmodellen Edonis er bygget på understell fra en Bugatti EB110.

## Bugatti Automobiles S.A.S. (1998 — )
Bugatti Automobiles S.A.S. er en fransk produsent av luksusbiler med høy ytelse og et luksusmerke for hypersportsbiler. Selskapet ble grunnlagt i 1998 som et datterselskap av Volkswagen Group og har base i Molsheim i Alsace i Frankrike. 

I november 2021 ble selskapet en del av Bugatti Rimac, et joint venture mellom Rimac Automobili og Porsche AG.Siden 1. november 2021 har selskapet vært ledet av Mate Rimac som administrerende direktør i Bugatti Rimac.

Det er mange kjente personer som ønsker seg en Bugatti, men bare noen få blir invitert av Bugatti til å få kjøpe en. Cristiano Ronaldo er en av de som har flere, en Bugatti Veyron Grand Sport Vitesse, en Bugatti Chiron, en Bugatti Centodieci og en Bugatti La Voiture Noire.

## Modeller
### Nåværende
*Veyron
*Chiron

### One Off modeller
*Centodieci
*La Voiture Noire
*Divo

### Tidligere
*Royale
*Atlantic
*Brescia

### Konseptbiler

* Bolide

## Bilder

### Automobiles Ettore Bugatti

Bugatti Typ 15.jpg|Bugatti Typ 15, 1910
Bugatti 1913.JPG|Bugatti Type 22, 1913
Bugatti Torpedo Type 17 1914 Mulhouse FRA 001.JPG|Bugatti Torpedo Type 17, 1914
Bugatti Torpedo Type 28 1921 Mulhouse FRA 001.JPG|Bugatti Torpedo Type 28, 1921
Bugatti Typ 13 Brescia Sport-Racing 1922.jpg|Bugatti Typ 13 Brescia Sport-Racing, 1922
Bugatti Biplace Type 32 (1923) jm64386.jpg|Bugatti Type 32, 1923
Bugatti Typ 35A 1925.jpg|Bugatti Typ 35A, 1925
1927 Bugatti Torpedo Biplace Sport Type 38, 70cv 1991cc 130kmh (inv 0412) photo 2.JPG|Bugatti Type 38 Sport, 1927
Bugatti Type-41 Esders.jpg|Bugatti Type 41, 1927
Bugatti Type 46.jpg|Bugatti Type 46, 1933
1936 Bugatti Type 57G Tank (Simeone) 01.png|Bugatti Type 57G, 1936
1938 Bugatti Type 57 Ventoux Saloon (47276951482).jpg|Bugatti Type 57 Ventoux Saloon, 1938
Bugatti Coach Type 73A pic3cr.jpg|Bugatti Coach Type 73A, 1947
1920 Bugatti Typ 41 Royale IMG 7315 - Flickr - nemor2.jpg|Bugatti panserornament 


### Bugatti fly, båt og tog

Bugatti 100 Racing Plane @ Oshkosh (2234509290) (2).jpg|Bugatti fly
Bugatti Molsheim 027.jpg|Bugatti båt
Bugatti présidentiel, Cité du train.jpg|Bugatti tog


### Bugatti Automobili S.p.A.

Bugatti EB 118 1.jpg|Bugatti EB118 
Bugatti EB110 1992-1995 frontright 2010-04-08 A.jpg|Bugatti EB110


### Bugatti Automobiles S.A.S.

Bugatti veyron in Tokyo.jpg|Bugatti Veyron
Full blue 2017 Bugatti Chiron at Grand Basel 2018 (Ank Kumar) 01.jpg|Bugatti Chiron
Bugatti Divo, Paris Motor Show 2018, IMG 0708.jpg|Bugatti Divo
Bugatti La Voiture Noire-CAERM2019.jpg|Bugatti La Voiture Noire
Bugatti Bolide Milano.jpg|Bugatti Bolide
Bugatti Divo, GIMS 2019, Le Grand-Saconnex (GIMS0029).jpg|Bugatti Divo


## Se også
* Rembrandt Bugatti, billedhugger.

## Referanser


## Eksterne lenker
* 
* Bilnorge.no sin historie om merket